रेवाड़ी-फुलेरा ट्रैक पर ट्रेन की चपेट में आने से अज्ञात युवक की मौत
नारनौल | रेवाड़ी-फुलेरारेलवे ट्रैक पर किलोमीटर नंबर-47 के निकट सोमवार सुबह ट्रेन की चपेट में आने के 23 वर्षीय अज्ञात युवक की मौत हो गई। युवक के शव को शिनाख्त के लिए सिविल अस्पताल, नारनौल के पोस्टमार्टम हाउस में रखा गया है। जीआरपी ने इस संदर्भ में मामला दर्ज कर कार्रवाई शुरू कर दी है।
जीआरपी के अनुसार सोमवार सुबह 10 बजे 23 वर्षीय एक अज्ञात युवक रेवाड़ी से चल कर फुलेरा जाने वाली पैसेंजर ट्रेन की चपेट में गया। इस दुर्घटना में अज्ञात युवक गंभीर रूप से घायल हो गया। सूचना मिलने पर घायल युवक को एंबुलेंस से उपचार के लिए नारनौल के सिविल अस्पताल में भर्ती करवाया, जहां उपचार के दौरान घायल युवक ने दम तोड़ दिया। मृतक की शिनाख्त के लिए उसके पास मिले मोबाइल नंबरों के आधार पर संपर्क किया गया, लेकिन कोई संतोषजनक जवाब नहीं मिला। इसके चलते शव की शिनाख्त नहीं हो पाई। पुलिस के अनुसार मृतक काले रंग की पैंट, नीली शर्ट लाल मटियाले रंग के स्पोर्ट्स शूज़ पहने हुए है। यदि किसी परिवार से इस प्रकार का युवक गायब है तो वे सिविल अस्पताल आकर शिनाख्त करें।
hin_Deva hin_Deva hin_Deva